CELEX: 32006R0939
Language: mt
Date: 2006-06-23 00:00:00
Title: Regolament tal-Kummissjoni (KE) Nru 939/2006 tat- 23 ta' Ġunju 2006 li jiddefinixxi, għas-sena tas-suq 2006/2007, l-ammont ta' l-għajnuna għal-lanġas ta' l-ipproċessar

640               MT              Il-Ġurnal Uffiċjali ta’ l-Unjoni Ewropea                       5.12.2008

32006R0939

24.6.2006                      IL-ĠURNAL UFFIĊJALI TA’ L-UNJONI EWROPEA                            L 172/13

                 REGOLAMENT TAL-KUMMISSJONI (KE) Nru 939/2006

                                        tat-23 ta’ Ġunju 2006

    li jiddefinixxi, għas-sena tas-suq 2006/2007, l-ammont ta' l-għajnuna għal-lanġas ta' l-
                                           ipproċessar

IL-KUMMISSJONI TAL-KOMUNITAJIET EWROPEJ,

Wara li kkunsdirat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 2201/96 tat-28 ta' Ottubru 1996 dwar
l-organizzazzjoni komuni tas-swieq tal-prodotti tal-frott u l-ħxejjex ipproċessati1, u
partikolarment l-Artikolu 6(1) tiegħu,

Billi:

(1)      L-Artikolu 3(3) tar-Regolament tal-Kummissjoni Nru 1535/2003 tad-29 ta' Awissu
         2003 li jistabbilixxi r-regoli dettaljati sabiex jiġi applikat ir-Regolament tal-Kunsill
         (KE) Nru 2201/96 rigward l-iskema ta' l-għajnuna għall-prodotti pproċessati mill-frott
         u l-ħxejjex ta’ l-ikel2 jipprovdi li l-Kummissjoni, qabel il-15 ta' Ġunju, għandha
         tippubblika l-ammont ta' l-għajnuna applikabbli għal-lanġas ta' l-ipproċessar.

(2)      Il-medja tal-kwantitajiet ta' lanġas li ġew ipproċessati fil-kuntest tas-sistema ta' l-
         għajnuna matul it-tliet snin tas-suq preċedenti taqbeż il-limitu Komunitarju bi 8 574
         tunnellata.

(3)      Għall-Istati Membri li qabżu l-livell massimu tagħhom ta' l-ipproċessar, l-ammont ta'
         l-għajnuna għal-lanġas ta' l-ipproċessar għas-sena tas-suq 2006/2007 għaldaqstant
         għandu jiġi emendat fir-rigward tal-livell definit bl-Artikolu 4(2) tar-Regolament (KE)
         Nru 2201/96, skond l-Artikolu 5(2) tar-Regolament imsemmi.

(4)      Il-miżuri pprovduti f'dan ir-Regolament huma konformi ma' l-opinjoni tal-kumitat ta'
         ġestjoni għall-prodotti pproċessati abbażi tal-frott u l-ħxejjex,

1
         ĠU L 297, 21.11.1996, p. 29. Ir-Regolament kif emendat l-aħħar bir-Regolament tal-Kummissjoni (KE)
         Nru 386/2004 (ĠU L 64, 2.3.2004, p. 25).
2
         ĠU L 218, 30.8.2003, p. 14. Ir-Regolament kif emendat l-aħħar bir-Regolament tal-Kummissjoni (KE)
         Nru 1663/2005 (ĠU L 167, 12.10.2005, p. 22).
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea             641

ADOTTAT DAN IR-REGOLAMENT:

                                               Artikolu 1

Għas-sena tas-suq 2006/2007, l-ammont ta' l-għajnuna għal-lanġas skond l-Artikolu 2 tar-
Regolament (KE) Nru 2201/96 huwa ta':

–           EUR 161,70 it-tunnellata fir-Repubblika Ċeka,

–           EUR 101,58 it-tunnellata fil-Greċja,

–           EUR 150,77 it-tunnellata fi Spanja,

–           EUR 161,70 it-tunnellata fi Franza,

–           EUR 148,47 it-tunnellata fl-Italja,

–           EUR 161,70 it-tunnellata fl-Ungerija,

–           EUR 41,99 it-tunnellata fl-Olanda,

–           EUR 161,70 it-tunnellata fl-Awstrija,

–           EUR 161,70 it-tunnellata fil-Portugall.

                                               Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u huwa direttament applikabbli fl-Istati
Membri kollha.

Magħmul fi Brussell, 23 ta’ Ġunju 2006.

                                                  Għall-Kummissjoni
                                                  Mariann FISCHER BOEL
                                                  Membru tal-Kummissjoni